मनोहर पर्रिकर के बेटे अभिजीत की कार सड़क से फिसली
पूर्व रक्षा मंत्री मनोहर पर्रिकर के छोटे बेटे अभिजात पर्रिकर की कार बुधवार को सड़क से फिसल गई। पुलिस ने बताया कि कार दुर्घटना में अभिजीत को चोट नहीं आई।
पणजी: पूर्व रक्षा मंत्री मनोहर पर्रिकर के छोटे बेटे अभिजात पर्रिकर की कार बुधवार को सड़क से फिसल गई। पुलिस ने बताया कि कार दुर्घटना में अभिजीत को चोट नहीं आई। पुलिस के एक अधिकारी ने बताया कि हादसा संगम तहसील के सुलकोरना गांव में दोपहर के वक्त हुआ। अभिजीत नेत्रवलिम में अपने खेत की ओर जा रहे थे, वह कार में अकेले थे तभी कार सड़क से फिसल गई। वह हादसे में घायल नहीं हुए हैं।अधिकारी ने बताया कि दुर्घटना का मामला दर्ज कर लिया गया है।गौरतलब है कि 63 वर्षीय पर्रिकर का 2019 में अग्नाशय की बीमारी से जूझने के बाद निधन हो गया था। उनके दो बेटे उत्पल और अभिजीत अभी राजनीति में नहीं हैं। गोवा के पूर्व सीएम की मृत्यु के बाद, कुछ रिपोर्टों में कहा गया कि भाजपा नेता के बेटों को शामिल करना चाहती थी।